
Tlačová správa

Verejní obstarávatelia zadali v prvých piatich mesiacoch roka stavebné zákazky v celkovej hodnote 770 miliónov EUR

Bratislava 9. júla 2015: Stavebné spoločnosti našli vo Vestníku verejného obstarávania v januári až máji tohto roka zákazky v celkovej hodnote 630 miliónov EUR. To je prepad viac než o štvrtinu (28,7 %) oproti rovnakému obdobiu minulého roka. Lepšie sa darilo verejným obstarávateľom, obstarávateľom a subjektom, ktorým bola poskytnutá dotácia v ukončovaní zákaziek. V prvých piatich mesiacoch zadali stavbárom zákazky v celkovej hodnote za 770 miliónov EUR (o 6,5 % viac než vlani). Vyplýva to z najnovšej analýzy analytickej spoločnosti CEEC Research vypočítanej na základe údajov Úradu pre verejné obstarávanie ku koncu mája 2015.

Máj bol pre firmy, ktoré realizujú štátne zákazky na výstavbu či rekonštrukcie pozemných a líniových stavieb v porovnaní s ďalšími mesiacmi tohto roka celkom priaznivý. Verejní obstarávatelia, obstarávatelia a subjekty, ktorým bola poskytnutá dotácia, v ňom vyhlásili zákazky v celkovej hodnote 142 miliónov EUR. Napríklad v januári sa podarilo vyhlásiť stavby iba za 121 miliónov EUR a v apríli dokonca iba za 114 miliónov EUR. „V minulom roku vyhlásili verejní investori každý mesiac zákazky v priemere za 235 miliónov EUR. V máji 2015 vyhlásila Národná diaľničná spoločnosť zákazku za takmer dvesto miliónov EUR na výstavbu diaľnice D3 v úseku Čadca, Bukov – Svrčinovec,“ doplňuje Jiří Vacek riaditeľ analytické spoločnosti CEEC Research. "Vývoj obstarávania kopíruje končiace plánovacie obdobie do konca roku 2015 v sortimente vodohospodárskych a cestných stavieb. NDS vypísala predkvalifikácie na tri stavby na D3 a D1 v súhrnnom objeme cez 800 mil €. Očakáva sa vypísanie súťaže i na ŽSR. To by spolu predstavovalo objem nových obstarávaní len v dopravnom staviteľstve cez 1 mld €. Taktiež je pred stavebnými firmami príprava  PPP projektu D4/R7 - stavebná časť, ktorá bude predstavovať taktiež významný obje," uvádza Miroslav Beka, riaditeľ organizačné zložky Slovensko stavebnej firmy HOCHTIEF CZ.
Bilancia prvých piatich mesiacov tohto roka nie je priaznivá. Z pohľadu objemu verejných obstarávaní sa dokonca jedná o najhorší výsledok za sledované obdobie, teda od roku 2012. V januári až máji 2015 verejní obstarávatelia, obstarávatelia a subjekty, ktorým bola poskytnutá dotácia, zverejnili vo Vestníku verejných obstarávaní celkom 708 vyhlásení o stavebnej zákazke v celkovej hodnote 630 miliónov EUR. Oproti porovnateľnému obdobiu minulého roka o viac než štvrtinu poklesol vyhlásený objem aj počet súťaží (28,6 percent respektíve o 28,7 percent). „Proinvestičná politika vlády veľmi významne ovplyvňuje tiež súkromné stavby. Pokiaľ by súkromní investori začali vnímať vyššie uvedené zmeny, mohlo by to mať negatívny vplyv na celú ekonomiku,“ hovorí riaditeľ spoločnosti O.M.C.Invest, Mário Červenka. 
Hodnota vyhlásených verejných obstarávaní

Zdroj: Vestník verejného obstarávania, výpočty CEEC Research

Zo zákaziek vyhlásených v prvých piatich mesiacoch bola zatiaľ takmer desatina (9 percent – merané objemom) zrušených. Jednou zo zrušených súťaží bola napríklad zákazka na Vybudovanie centrálneho zdroja tepla a prepoj a centralizácia energetickej sústavy od Trebišovskej energetickej spoločnosti za 7,5 miliónov EUR. Konkrétnym firmám boli zatiaľ zadané zákazky v celkovej hodnote 34 miliónov EUR (5 percent objemu). „Zákon o verejnom obstarávaní umožňuje zadávateľom výber dodávateľa na základe mnohých kritérií. Nie vždy sa ale správne používa. Ide totiž o nástroj, ktorý rozhoduje o dodávateľských stavbách za veľa peňazí, mali by ho vedieť verejní investori maximálne správne použiť,“ komentuje Monika Svinčáková, manažérka vzdelávania OTIDEA s. r. o.
	
	
	


V januári až máji ukončili verejní obstarávatelia, obstarávatelia a subjekty, ktorým bola poskytnutá dotácia, súťaže v celkovej hodnote 770 miliónov EUR, čo predstavuje medziročný nárast o 6,5 percenta. Pokiaľ by sme posudzovali hodnotu iba nadlimitných zákaziek, dostaneme medziročný pokles o 8,9 percenta. 
Najnovšie prognózy vývoja stavebného a projektového trhu nájdete na 
www.ceec.eu

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



